Hlavná kontrolórka							
      Mesta Spišská Nová Ves

Správa o výsledkoch kontrol hlavnej kontrolórky a ÚHK a  mesta Spišská Nová Ves 
k 01. 12. 2009

Podľa  plánu kontrolnej činnosti  hlavnej kontrolórky a ÚHK  Mesta   Spišská   Nová   Ves  boli v období od 19. 11. 2009 do 01. 12. 2009  podľa ustanovenia § 18f ods. 1 písm. d/ zákona SNR
č. 369/1990 Zb. o obecnom zriadení a „Zásad kontrolnej činnosti vykonávanej mestskou samosprávou“   vykonané  nasledovné kontroly:

Kontrola dodržiavania zákona NR SR č. 582//2004 Z. z. o miestnych daniach a miestnom poplatku za komunálne odpady a drobné stavebné odpady účinný od 01. 07. 2007 v zmysle Všeobecne   záväzného  nariadenia  Mesta  Spišská  Nová  Ves č. 7/2007 o miestnych daniach a VZN č. 7/2008 o miestnych daniach.

Náhodným výberom z evidencie platieb dane za ubytovanie boli ku kontrole vybrané nasledovné subjekty:

1/ SPŠ Markušovská cesta – Hotel Limba
2/ Penzión Slovderka Spišská Nová Ves
3/ Hotel Metropol, a. s. Spišská Nová Ves
4/ Medical Instruments, s.r.o., prevádzka Parkhotel Centrum Spišská Nová Ves

	V zmysle ustanovenia § 43 uvedeného zákona mesto ustanoví všeobecne záväzným nariadením podrobnosti k § 37 až 41, najmä náležitosti a lehotu oznamovacej povinnosti platiteľa dane, sadzbu dane, rozsah a spôsob vedenia preukaznej evidencie na účely dane, spôsob vyberania dane, náležitosti potvrdenia o zaplatení dane, lehoty a spôsoby jej odvodu mestu, prípadné oslobodenia od tejto dane alebo zníženia dane.
	Mesto Spišská Nová Ves vydalo Všeobecne   záväzného  nariadenia  Mesta  Spišská  Nová  Ves č. 7/2007 zo dňa 15. 12. 2007 a VZN  č. 7/2008 zo dňa 15. 12. 2008 o miestnych daniach v ktorom ustanovilo v § 19 sadzbu dane  od roku 2008 sumu 10 Sk a sadzbu dane od roku 2009 sumu 0,40 € na osobu a prenocovanie.
	V uvedených VZN Mesto Spišská Nová Ves neposkytlo žiadne oslobodenia od dane za ubytovanie, alebo zníženia dane za ubytovanie.
	Dokladovou kontrolou bolo zistené, že kontrolované subjekty pri výbere daní za ubytovanie  v kontrolovanom období poskytovali oslobodenie od dane fyzickým osobám do 18 rokov veku, osobám nad 60 rokov veku a cudzincom dlhodobo ubytovaným v zariadení.
	Uvedeným konaním  kontrolované subjekty porušili §19 Všeobecne   záväzných   nariadení  Mesta  Spišská  Nová  Ves č. 7/2007 zo dňa 15. 12. 2007 a  č. 7/2008 zo dňa 15. 12. 2008 o miestnych daniach sú povinné uhradiť Mestu Spišská Nová Ves daň za ubytovanie v sumách uvedených v tabuľke:

			
Zhrnutie výsledkov 	
následnej finančnej  kontroly  platieb „Daň za ubytovanie“ v zmysle uznesenia § 19  Všeobecne  záväzného  nariadenia Mesta
Spišská Nová Ves č. 7/2008 o miestnych daniach a VZN č. 7/2007 o miestnych daniach.     	

P.č.	Porušenie
  VZN Mesta Spišská Nová Ves č. 7/2007 a č. 7/2008 o miestnych daniach 	SUMA /€/	Počet
porušení /ks/	
1.	C.2.4.1.1.	Hotel Park Centrum Spišská Nová Ves	43,60	6	
2.	C.2.4.1.1.	Hotel Metropol, a. s. Spišská Nová Ves	595,49	6	
3.	C.2.4.1.1.	Haer Roman Hrušovský, Penzión Slovderka Spišská Nová Ves	44,48	6	
4.	C.2.4.1.1.	SPŠ Markušovská cesta – Hotel Limba	722,48	6	
	Zistenia celkom	1 406,05   /42 358,70 Sk/		
			 
Sťažnosti a petície  od 12. 11. 2009 do 03. 12. 2009 

S P R Á V A
o sťažnostiach, petíciách  a podaných informáciách k 03. 12. 2009
          Útvar hlavného kontrolóra vedie centrálnu evidenciu sťažností a petícií podľa zákona č. 152/1998 Z. z. o sťažnostiach a zákona č. 85/1990Z.z. o petičnom práve,   evidenciu žiadostí o poskytnutie informácií  v zmysle uznesení zákona č. 211/2000 Z. z. o slobodnom prístupe k informáciám.

K 03. 12. 2009  Mesto Spišská Nová Ves  prijalo do evidencie sťažnosti a petície uvedené nasledovnej tabuľke:

Číslo
sťažnosti	D á t u m
Evidencie Vybavenia	O b s a h   p o d a n i a

	P r i j a t é
o p a t r e n i a	Výsledok	
45	27.10.2009
26.11.2009	Sťažnosť pristavený pevný múr v pivničných
Priestoroch bez stavebného povolenia	Predĺžený termín o mesiac 	Š	
46	29.10.2009
28.11.2009	Sťažnosť na obyvateľa bez trvalého pobytu, ktorý býva na Potočnej 10 s družkou 	Výzva na opustenie priestorov	
O	
47	09.11.2009
05.12.2009	Sťažnosť na Mesto SNV za neumožnenie prístupu na pozemok v  k. ú.  SNV na parcelu 2090	-	Š
	
48	10.11.2009
09.12.2009	Sťažnosť obyvateľov 3. poschodia Domova
Dôchodcov na službukonajúcu pracovnej smeny	-
	Š	
49	12.11.2009
18.11.2009	Sťažnosť na platby poplatku za komunálny odpad v dvoch mestách
/SNV a Levoča/	-	Š	
50	30.11.2009
26.12.2009	Sťažnosť na dodržiavanie domového poriadku v DOS, Levočská 16, Spišská Nová Ves.	-	Š	

Legenda: O – Opodstatnená sťažnosť
                 N – Neopodstatnená sťažnosť
	    Š  - V šetrení

V období od 12. 11. 2009 do 03. 12. 2009 bolo centrálne evidovaných 6 sťažnosti podaných na MsÚ v Spišskej Novej Vsi, sťažnosti uvedené v tabuľke boli prešetrené, resp. sa prešetrujú v termíne a odpovede o prešetrení boli zaslané sťažovateľom. 

	Predkladám na vedomie  schválenú „Smernicu o finančnej kontrole v podmienkach Mesta Spišská Nová Ves“ s účinnosťou od 01. 12. 2009:

S M E R N I C A    č. 6/2009
 na vykonávanie finančnej kontroly v podmienkach
Mesta Spišská Nová Ves

	Smernica na zabezpečenie predbežnej, priebežnej a následnej  finančnej kontroly v podmienkach Mesta Spišská Nová Ves v zmysle zákona NR SR  č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákonov  č. 575/2001 Z. z., č. 523/2004 Z. z., č. 618/2004 Z. z., č. 165/2008 Z. z.,  č. 264/2008 Z. z. účinného od 01. 08. 2008 /ďalej len zákona o finančnej kontrole/, prostredníctvom ktorého sa má zabezpečovať dodržiavanie všeobecne záväzných právnych predpisov, hospodárnosť, efektívnosť, účinnosť pri hospodárení s verejnými a vlastnými prostriedkami Mesta Spišská Nová Ves /ďalej len Mesta/ ako orgánu verejnej správy.

I.
ÚVODNÉ USTANOVENIA

Čl. 1

1.	Finančnou kontrolou v zmysle zákona o finančnej kontrole, § 2 sa rozumie súhrn činností, ktorými sa overuje:
a/ splnenie podmienok na poskytnutie verejných prostriedkov
b/ dodržiavanie hospodárnosti, efektívnosti, účinnosti a účelnosti pri hospodárení s verejnými prostriedkami
c/ na účely finančného riadenia dostupnosť, správnosť a úplnosť informácií o vykonávaných finančných operáciách a o hospodárení s verejnými prostriedkami
d/ splnenie opatrení prijatých na nápravu nedostatkov zistených finančnou kontrolou a na odstránení príčin ich vzniku

2.	Kontrolovaným subjektom je Mestský úrad a mestská polícia, v tomto prípade Mesto, jeho vnútorné organizačné jednotky, rozpočtové a príspevkové organizácie, ktoré hospodária s verejnými prostriedkami.
II.
FINANČNÁ KONTROLA

Čl. 2

1. 	 Cieľom finančnej kontroly je zabezpečiť v zmysle zákona o finančnej kontrole, § 4:
a/ hospodárny, efektívny a účinný výkon verejnej správy,
b/ dodržiavanie všeobecne záväzných právnych predpisov kontrolovaným subjektom pri hospodárení s verejnými prostriedkami,
c/ dodržiavanie hospodárnosti, efektívnosti a účinnosti pri hospodárení s verejnými prostriedkami,
d/ včasné a spoľahlivé informovanie primátora mesta o úrovni hospodárenia s verejnými prostriedkami a o vykonávaných finančných operáciách.

Čl. 3

1. 	Finančná kontrola sa vykonáva ako:
a/ predbežná /ex ante/,
b/ priebežná /on going/,
c/ následná /ex post/.

Čl. 4

1.	Predbežnou finančnou kontrolou orgán verejnej správy overuje každú pripravovanú finančnú operáciu v zmysle zákona o finančnej kontrole, § 6 ods. 1.
2.	Priebežnou finančnou kontrolou sa overuje finančná operácia vybraná primátorom mesta .
3.	Predbežnú finančnú kontrolu a priebežnú finančnú kontrolu nesmie vykonávať zamestnanec kontrolného orgánu. 

III.
PREDBEŽNÁ FINANČNÁ KONTROLA

Čl. 5

1.	Predbežnou finančnou kontrolou Mesto overuje všetky finančné operácie.
2.	Primátor zodpovedá za zabezpečenie vytvorenia, zachovávania a rozvíjania finančného riadenia.
3.	Finančné operácie nemožno vykonať alebo v nich pokračovať bez ich overenia predbežnou finančnou kontrolou.
4.	Predbežnú finančnú kontrolu vykonáva:
vedúci zamestnanec poverený primátorom alebo zamestnanec zodpovedný za rozpočet, verejné obstarávanie, správu majetku.  Zamestnancov zodpovedných za rozpočet, verejné obstarávanie alebo správu majetku, zákon jednoznačne ustanovuje, že títo zamestnanci vykonávajú predbežnú kontrolu. Zákon teda u týchto zamestnancov nehovorí o poverení ale o zodpovednosti. Zodpovednosť za rozpočet, verejné obstarávanie alebo správu majetku musí byť zamestnancovi uložená v opise činnosti pracovného miesta.  Tým sa takýto zamestnanec podľa ustanovenia § 9, ods. 2 zákona  o finančnej kontrole stáva zodpovedný aj za vykonávanie predbežnej finančnej kontroly. 
Primátor Mesta poveruje na vykonávanie predbežnej finančnej kontroly v zmysle organizačného poriadku nasledujúcich zamestnancov:
-     vedúcich odborov , vedúcich útvarov,
-	náčelníka Mestskej polície,
-	vedúceho kancelárie primátora,
-	vedúcich oddelení, 
-	právneho referátu, 
-	referátu správy majetku.

Pri zložitejších finančných operáciách musí predbežná finančná kontrola zahŕňať celý súbor postupov a činností, ktoré je potrebné vykonať v procese ich prípravy na realizáciu týkajúcich sa overenia finančného krytia v rozpočte, dodržania podmienok pre verejné obstarávanie, výberu dodávateľa, zadania objednávky, prípravy a uzatvorenia zmluvy, preberania plnení od dodávateľa /kontrola dodávky podľa objednávky/, účtovníctva, evidencie a správy majetku, prípadne ďalších právnych úkonov a súvisiacich peňažných výdavkov. 
Pre finančné operácie sa bude predbežná finančná kontrola  z časového hľadiska realizovať v dvoch fázach:         

 a/ pred záväzkom /pred podpisom zmluvy alebo objednávky/:

- zamestnanci odborne spôsobilí na výkon verejného obstarávania.
Predbežnú finančnú kontrolu pred záväzkom, ako aj pred uskutočnením platby v prípade, že sa jedná o verejné obstarávanie v zmysle zákona NR SR č. 25/2006 Z. z. o verejnom obstarávaní a o zmene a doplnení niektorých zákonov za obstaranie tovaru a služieb s cenou vyššou ako 30 000 € a u prác s cenou vyššou ako 120 000 € vykonáva zamestnanec Mesta, ktorý je zapísaný do zoznamu odborne spôsobilých osôb na Úrade pre verejné obstarávanie. Vykonanie predbežnej kontroly potvrdí textom: „Obstaranie tovaru a služieb prebehlo v súlade so zákonom NR SR  č. 25/2006 Z. z. o verejnom obstaraní“.
Predbežnú kontrolu pred uskutočnením platby z hľadiska finančného krytia vykonáva vedúci finančného oddelenia.

- zamestnanec, zodpovedný za evidenciu zmluvných vzťahov.
	Predbežnú finančnú kontrolu pred záväzkom, teda pred podpisom dohody alebo zmluvy o dielo, kúpnej, rámcovej a ostatných zmlúv vykonáva právny referát a správca rozpočtovej kapitoly. Títo posudzujú z hľadiska súladu s osobitnými predpismi, medzinárodnými zmluvami, ktorými je Slovenská republika viazaná a na základe, ktorých sa Slovenskej republike poskytujú prostriedky zo zahraničia, uzatvorenými zmluvami, rozhodnutiami vydanými na základe osobitných predpisov alebo s internými aktmi riadenia o hospodárení s verejnými prostriedkami so zameraním na hospodárnosť, efektívnosť, účinnosť a účelnosť použitia verejných prostriedkov.
	Predbežnú kontrolu pred uskutočnením platby z hľadiska súladu so schválenými rozpočtom a finančného krytia vykonáva vedúci referátu rozpočtu a účtovníctva.
Na krycí list uvedených zmlúv svojím podpisom zamestnanec právneho referátu potvrdí, že zmluva je v súlade  so všeobecne platnými právnymi predpismi.

b/ pred uskutočnením platby:
Doklady, na ktorých sa realizujú výdavky Mesta v hotovosti alebo bezhotovostne:
b.1. Krycí list
b.2. Cestovný príkaz
b.3. Výdavkový pokladničný doklad
b.4.  Platobný príkaz

b.1. Krycí list

Krycí list daňového dokladu je zároveň príkazom na úhradu dodávateľského daňového dokladu /faktúry/. 
Prílohou krycieho listu je:
-	daňový doklad  /faktúra/,
-	objednávka,
-	zmluva rep. odkaz na zmluvu, pri opakujúcich sa platbách,
-	dodací list, montážny list, súpis vykonaných prác,
-	cenová ponuka ak sa vyžaduje.

- Daňový doklad
Predbežnú kontrolu  pred úhradou faktúry za  kapitálové výdavky /obstaranie DHM, modernizácia a rekonštrukcia/ a  za opravy vykonané na investičnom majetku na krycí lis vykoná:
-	vedúci odboru výstavby, územného plánu a dopravy, 
-	vedúci oddelení
-	príslušný referent oddelenia výstavby a dopravy,
-	vedúci odboru organizačného a správy majetku
-	príslušný referent správy majetku 
-	vedúca finančného oddelenia.

- Objednávka
Objednávky za opravy, práce, služby a tovary vystavuje príslušný vedúci oddelenia a predbežnú kontrolu týkajúcu sa finančného krytia rozpočtom vykonáva správca príslušnej rozpočtovej kapitoly.

b.2. Cestovný príkaz:
Záhlavie cestovného príkazu /ďalej len CP/ vypisuje príslušný zamestnanec. Vedúci oddelenia doplní podmienky vykonania pracovnej cesty, poskytnutie zálohy a svojím podpisom dáva povolenie – príkaz na vykonanie pracovnej cesty.
Vedúci organizačného oddelenia potvrdí , že predpokladané výdavky sú kryté rozpočtom Mesta.
V prípade pracovných ciest mimo mesta s použitím služobného motorového vozidla podpisuje žiadanku na dopravu prednosta MsÚ a primátor v zmysle organizačnej schémy /pre hlavného kontrolóra a mestskú políciu/.
Zamestnanec referátu rozpočtu a účtovníctva zodpovedný za likvidáciu cestovných účtov overí či CP spĺňa požadované náležitosti, overí správnosť a úplnosť priložených dokladov čím realizuje predbežnú finančnú kontrolu.  

b.3. Výdavkový  doklad
Pri finančných operáciách v hotovosti zamestnanec, ktorý je poverený vykonaním nákupu požiada správcu príslušnej rozpočtovej kapitoly o súhlas na uskutočnenie nákupu s predpokladanou cenou nákupu, po vykonaní nákupu v hotovosti vyznačí správca príslušnej rozpočtovej kapitoly na výdavkovom pokladničnom doklade vykonanie predbežnej finančnej kontroly, čím zároveň overuje krytie výdavku z rozpočtových zdrojov a dáva súhlas s jeho preplatením.

b.4. Platobný poukaz
Mesto používa platobný poukaz na realizáciu takých bezhotovostných výdavkov,  na ktoré nie je vystavená faktúra alebo doklad z registračnej pokladnice, napr. prevody medzi účtami, úhrady poukázané na nesprávny účet a pod..
Správnosť vystaveného platobného poukazu overuje zamestnanec zodpovedný za predbežnú kontrolu a zároveň potvrdzuje krytie pripravovanej finančnej operácie rozpočtom Mesta.

5.	Vykonanie predbežnej finančnej kontroly potvrdzujú osoby podpisom a uvedením dátumu jej vykonania na doklade súvisiacom s pripravovanou finančnou operáciou
6. 	Pri vykonávaní predbežnej finančnej kontroly sú osoby povinné písomne oznámiť primátorovi  mesta zistené závažné nedostatky, pre ktoré nemožno kontrolovanú finančnú operáciu vykonať alebo v jej príprave pokračovať.
7.	Po vykonaní predbežnej finančnej kontroly sú príslušní zodpovední zamestnanci povinní oznámiť primátorovi mesta zistené nedostatky.

IV.
PRIEBEŽNÁ FINANČNÁ KONTROLA

Čl. 6
1.	Priebežnou finančnou kontrolou sa overuje súlad vybranej pripravovanej finančnej operácie s osobitnými predpismi a uzatvorenými zmluvami s cieľom predísť neoprávnenému, nehospodárnemu, neefektívnemu, neúčinnému a neúčelnému použitiu verejných prostriedkov. 

2.	 Finančnú operáciu vyberie na základe písomného pokynu primátora vedúci organizačného útvaru, s ktorého činnosťou finančná operácia súvisí a ktorý je funkčne a organizačne nezávislý od organizačného útvaru zodpovedného za jej prípravu a realizáciu a za vykonávanie predbežnej finančnej kontroly.

3.	Priebežnú finančnú kontrolu vykoná zamestnanec  ktorého určí vedúci zamestnanec tohto útvaru. Na vykonanie priebežnej finančnej kontroly organizačný útvar /správca príslušnej rozpočtovej kapitoly/, ktorý je zodpovedný za prípravu a realizáciu vybranej pripravovanej finančnej operácie a za vykonávanie predbežnej finančnej kontroly, poskytne potrebnú súčinnosť.  

4. 	Ak boli priebežnou finančnou kontrolou zistené nedostatky, ktoré predstavujú riziko, že by verejné prostriedky mohli byť použité neoprávnene, nehospodárne, neefektívne, neúčinne alebo neúčelne, zamestnanec vypracuje správu z priebežnej finančnej kontroly, ktorá obsahuje okrem náležitostí záznam z priebežnej finančnej kontroly aj zistené nedostatky a upozornenie, že v realizácii vybranej pripravovanej finančnej operácie sa môže pokračovať až po ich odstránení. 
Zamestnanec predloží správu z priebežnej finančnej kontroly vedúcemu organizačného útvaru  /správcovi príslušnej rozpočtovej kapitoly/, ktorý je zodpovedný za prípravu a realizáciu vybranej pripravovanej finančnej operácie.
Finančnú operáciu možno realizovať až po odstránení nedostatkov zistených priebežnou finančnou kontrolou.

VI.
NÁSLEDNÁ FINANČNÁ KONTROLA

Čl. 7
1.	Následnou finančnou kontrolou sa overuje objektívny stav kontrolovaných skutočností a ich súlad so všeobecne záväznými právnymi predpismi, medzinárodnými zmluvami, ktorými je Slovenská republika viazaná a na základe ktorých sa Slovenskej republike poskytujú prostriedky zo zahraničia, rozhodnutiami vydanými na základe osobitných predpisov alebo s vnútornými aktmi riadenia so zameraním na dodržiavanie hospodárnosti, efektívnosti a účinnosti pri hospodárení s verejnými prostriedkami dodržanie podmienok na poskytnutie verejných prostriedkov a dodržanie podmienok ich použitia vykonanie predbežnej finančnej kontroly dodržanie postupu /podľa § 10  zákona o finančnej kontrole/ pri výkone priebežnej finančnej kontroly splnenie opatrení prijatých na nápravu nedostatkov zistených finančnou kontrolou a odstránenie príčin ich vzniku.

2.	Pri vykonávaní následnej finančnej kontroly sa kontrolný orgán a kontrolované subjekty riadia základnými pravidlami následnej finančnej kontroly /§ 13 až 25 zákona o finančnej kontrole/, ak osobitný predpis neustanovuje inak.

3.	Následnú finančnú kontrolu je oprávnený vykonávať hlavný kontrolór mesta, zamestnanec útvaru hlavného kontrolóra mesta a prizvané osoby v zmysle § 24 zákona o finančnej kontrole/. Kontrola sa vykonáva na základe písomného poverenia vydaného hlavným kontrolórom mesta alebo primátorom mesta na cudzie subjekty.

4.      O kontrolných zisteniach následnej finančnej kontroly kontrolné orgány vypracujú správu, alebo čiastkovú správu, prípadne dodatok k správe v zmysle zákona o finančnej kontrole.

5. Následná finančná kontrola je skončená prerokovaním správy  v zmysle § 22 zákona o finančnej kontrole, ak následná finančná kontrola zistila nedostatky, alebo oboznámením kontrolovaného subjektu so záznamom /§ 21 zákona o finančnej kontrole/, ak následná finančná kontrola nezistila nedostatky.

6. 	Kontrolný orgán je povinný o prerokovaní správy vyhotoviť zápisnicu. 

7. 	Na vykonanie následnej finančnej kontroly môže hlavný kontrolór prizvať zamestnancov iných orgánov verejnej správy alebo iných právnických osôb alebo fyzické osoby s ich súhlasom, ak je to odôvodnené osobitnou povahou následnej finančnej kontroly /§ 24 citovaného zákona/. Náklady vzniknuté v súvislosti s vykonávaním následnej finančnej kontroly prizvanej osobe uhrádza mesto.

Čl. 8
1.	Zamestnanec kontrolného orgánu a prizvaná osoba sú povinní zachovávať mlčanlivosť o skutočnostiach, o ktorých sa dozvedeli pri výkone svojej činnosti. Táto povinnosť trvá aj po skončení pracovného pomeru alebo výkonu činnosti
2.	Ustanovením odseku 1 nie sú dotknuté ustanovenia zákona o slobodnom prístupe k informáciám.
3.	Kontrolný orgán môže pri vykonávaní následnej finančnej kontroly uložiť kontrolovanému subjektu pokutu za nesplnenie povinnosti podľa § 14 ods. 2 zákona o finančnej kontrole. Na konanie o ukladaní pokút sa vzťahujú všeobecné predpisy o správnom konaní /zákon č. 71/1967 Zb. v znení neskorších predpisov. 

VII
ZÁVEREČNÉ USTANOVENIA
Kontrola: 
Kontrolu vykonávania predbežnej a priebežnej finančnej kontroly vykonáva hlavná kontrolórka Mesta a zamestnanec útvaru hlavného kontrolóra.

Účinnosť:
Účinnosť smernice je od 01. 12. 2009.
Ruší sa „Smernica na vykonávanie finančnej kontroly v podmienkach Mesta Spišská Nová Ves“ zo dňa 01. 01. 2003. 

	V Spišskej Novej Vsi, 03. 12. 2009

									Ing. Hyacinta Zozuľáková
									hlavná kontrolórka mesta